section_heading: Radnja
paragraph_text: Snovi izazvani groznicom konačno navode Tonyja da se suoči s problemom koji leži na njegovoj podsvijesti, pogotovo sumnja da je Big Pussy vladin doušnik. U snu, Tony razgovara s Big Pussyjem, koji je poprimio oblik ribe: ova snovolika verzija Pussyja kaže, "Znaš, ja surađujem s vladom, zar ne?" i učini grimasu "jezik u obraz" aludirajući da "spava s ribama". Nakon tog trenutka konfuzija je li Tony uistinu budan postaje jasna. Tony i Silvio kasnije odlaze do Pussyjeve kuće i pozivaju ga da s njima pođe na plovidbu. Pretražujući Pussyjevu sobu, Tony pronađe Pussyjev prisluškivač, skriven u lažnom dnu kutije za cigare — dokaz da je Pussy uistinu doušnik FBI-a.